สินค้าเครื่องครัวยึดตลาด โฮมช็อปปิ้ง
กระทะเกาหลี-จีนฟาดฟันหนักหน้าจอตู้,นายฉี ลี่ฉิน ผู้บริหาร บริษัท ลักกี้เวย์ จำกัด ผู้ดำเนินธุรกิจนำเข้าสินค้าจากต่างประเทศ ภายใต้ชื่อ CSC98 เปิดเผยว่า การเติบโตของตลาดทีวีโฮมช็อปปิ้ง (TV HOME SHOPPING) ที่มีต่อเนื่อง ส่งผลให้บริษัทเร่งรุกทำตลาดเต็มสูบ ในฐานะที่เป็นหนึ่งในผู้จัดจำหน่ายสินค้าผ่านระบบออนไลน์ โฮมช็อปปิ้ง และตัวแทนจำหน่ายสินค้าประเภทเครื่องครัว จนสามารถครองตลาดสินค้าประเภทเครื่องครัวได้เป็นอันดับต้นๆ ของตลาดทีวีโฮมช็อปปิ้ง ล่าสุดได้ทุ่มงบกว่า 20 ล้านบาท เข็นสินค้าใหม่ กระทะเคลือบอิโนเบิล STAR KITCHEN จากประเทศเกาหลี เข้ามาทำตลาดเสริมทัพ พร้อมดึงนางเอกดัง แพนเค้ก-เขมนิจ จามิกรณ์ เป็นพรีเซ็นเตอร์ และพันธมิตรธุรกิจ เพื่อหวังเจาะกลุ่มคนรุ่นใหม่ ครอบครัวรุ่นใหม่เพิ่มมากขึ้น ตั้งเป้าช่วง 3 เดือนสุดท้ายของปี จะสามารถทำยอดขายได้ไม่ต่ำกว่า 50 ล้านบาท และเพิ่มเป็น 200 ล้านบาทในต้นปี 60,ในช่วง 13 ปี ที่ทำธุรกิจภายใต้ชื่อ CSC98 บริษัทได้ปรับกลยุทธ์การทำตลาดต่อเนื่องเพื่อให้เข้ากับการแข่งขันที่รุนแรง โดยเน้นเรื่องความหลากหลายของสินค้า ที่มีตั้งแต่เครื่องใช้ไฟฟ้า เครื่องแต่งกาย กิฟต์ช็อป เครื่องเขียน เครื่องมือช่าง เครื่องครัว และสินค้าเป่าลม เป็นต้น นอกจากนี้ยังเน้นเรื่องคุณภาพ และราคาถูกด้วย เพื่อช่วงชิงลูกค้าและตลาดที่มีคู่แข่งอยู่จำนวนมาก,ทั้งนี้ แม้สินค้าส่วนใหญ่จะมาจากประเทศจีน แต่ก็มีสินค้าภายใต้แบรนด์ intex จากประเทศสหรัฐอเมริกาและเกาหลีด้วย ซึ่งน่าจะเป็นทางเลือกให้กับลูกค้าที่มีไลฟ์สไตล์และความต้องการที่หลากหลายได้ สำหรับช่องทางจำหน่ายที่เน้นใน 3 ช่องทางหลัก คือ ออนไลน์ โฮมช็อปปิ้ง และตัวแทนจำหน่าย ที่ปัจจุบันมีกว่า 3,000 คน เพราะเป็นช่องทางที่เข้าถึงกลุ่มลูกค้าเป้าหมายได้ง่าย และตรงจุดที่สุด ที่ผ่านมาสินค้าเรือธงของบริษัทคือ กระทะเคลือบผงเพชร ตรามังกร โดยสามารถครองยอดขายอันดับ 1 ในตลาดทีวีโฮมช็อปปิ้งตลอด 1 ปี.
นายฉี ลี่ฉิน ผู้บริหาร บริษัท ลักกี้เวย์ จำกัด ผู้ดำเนินธุรกิจนำเข้าสินค้าจากต่างประเทศ ภายใต้ชื่อ CSC98 เปิดเผยว่า การเติบโตของตลาดทีวีโฮมช็อปปิ้ง (TV HOME SHOPPING) ที่มีต่อเนื่อง
ฉี ลี่ฉิน,ลักกี้เวย์,สินค้านำเข้า,ทีวีโฮมช็อปปิ้ง,จำหน่ายสินค้า,เครื่องใช้ไฟฟ้า,ไทยรัฐฉบับพิมพ์,หนังสือพิมพ์ไทยรัฐ